open-index/open-wikipedia-markdown huggingface dataset:
โจวี่ ชาน

**โจวี่ ชาน** หรือ **โจวี่ ชาน-ฮาล็อก** () เป็นนักมวยสากลชาวฟิลิปปินส์ เกิดเมื่อ 27 มิถุนายน พ.ศ. 2518 สถิติการชก 38 ครั้ง ชนะ 17 (น็อค 11) เสมอ 2 แพ้ 19 
## ประวัติ

ชาน ขึ้นชกมวยสากลครั้งแรกเมื่อ 22 เมษายน พ.ศ. 2537 เสมอกับ โบเยต นิก ที่ ฟิลิปปินส์ จากนั้น ขึ้นชกชนะเป็นส่วนใหญ่ที่ฟิลิปปินส์ มาชกในไทยครั้งแรกเมื่อ 17 พฤษภาคม พ.ศ. 2538 ชนะน็อค ต้อยติ่ง เกียรติเพชรน้อย ยก 8 จากนั้นเขามาชกในไทยอีกหลายครั้ง ใน พ.ศ. 2538 มาชกแพ้คะแนน เด็ดดวง ป.พงษ์สว่าง แพ้คะแนน วิหค จ๊อกกี้ยิม ชนะน็อค แสงอาทิตย์ ว.สุธีรา แพ้น็อค ดัทช์บอย ดัทช์บอยยิม ยก 5 ใน พ.ศ. 2539 มาชกแพ้คะแนน ยอดชิงชัย ศรทองยิม แล้วได้ชิงแชมป์ PABA รุ่นแบนตัมเวทเมื่อ 19 พฤษภาคม พ.ศ. 2539 แพ้น็อค หลักหิน ซีพียิม ยก 2 จากนั้น ชานขึ้นชกที่ญี่ปุ่นอีกครั้ง แพ้น็อค เออิจิ คาวามูระ ยก 2 จากนั้น ชานหยุดชกไป 2 ปี กลับมาชกอีกครั้งใน พ.ศ. 2541 แม้จะแพ้มากกว่าชนะ  เขามาชกในไทยอีกครั้งใน พ.ศ. 2542 แพ้คะแนน ฟ้าสั่ง พ.ธวัชชัย แพ้น็อค ยอดดำรง ศิษย์ยอดธง ยก 3 ต่อมา ได้ชิงแชมป์เงารุ่นแบนตัมเวท WBC เมื่อ 27 พฤศจิกายน พ.ศ. 2542 ชนะน็อค เทโอ โมดิเซ ยก 1 ที่ ฟิลิปปินส์ ได้แชมป์มาครอง เขาชกป้องกันแชมป์ได้ 1 ครั้งเมื่อ 28 มิถุนายน พ.ศ. 2543 ชนะน็อค ทอดด์ มาเคลิน ยก 1 ก่อนจะเสียแชมป์ไปเมื่อ 13 มกราคม พ.ศ. 2544 แพ้น็อค ริกกี กายาโม ยก 6 จากนั้น ชานขึ้นชกอีกเพียง 2 ครั้ง หลังจากที่ชกแพ้น็อค ดาวิด ซานโตส ยก 4 ที่สหรัฐเมื่อ 14 กรกฎาคม พ.ศ. 2544 ชานก็แขวนนวมไป

## เกียรติประวัติ

* แชมป์เงารุ่นแบนตัมเวท WBC
** ชิง 27 พฤศจิกายน 2542 ชนะน็อค ธีโอ โมดิเซอ ยก 1 ที่ ฝรั่งเศส
** ป้องกันแชมป์ครั้งที่ 1, 28 มิถุนายน 2543 ชนะน็อค ทอดด์ มาเคลิน ยก 1 ที่ ฟิลิปปินส์
** เสียแชมป์ 13 มกราคม 2544 แพ้น็อค ริคกี้ กายาโม ยก 6 ที่ ฟิลิปปินส์
* เคยชิงแชมป์ต่อไปนี้แต่ไม่สำเร็จ
** ชิงแชมป์ PABA รุ่นแบนตัมเวทเมื่อ 19 พฤษภาคม 2539 แพ้น็อค หลักหิน ซีพียิม ยก 2 ที่ สมุทรสาคร

## อ้างอิง

* สถิติการชก boxrec.com 

หมวดหมู่:นักมวยสากลชาวฟิลิปปินส์รุ่นแบนตัมเวท
หมวดหมู่:แชมป์เงา WBC
หมวดหมู่:บุคคลจากจังหวัดลาเนาเดลนอร์เต
แจ๊ค อาซิส

**แจ๊ค อาซิส** () นักมวยสากลชาวฟิลิปปินส์ เกิดเมื่อ 11 มิถุนายน พ.ศ. 2525 ที่ เมือง General Santos City สถิติการชก 23 ครั้ง ชนะ 12 (น็อค 7) เสมอ  2 แพ้ 9 

## เกียรติประวัติ
 
* แชมป์ฟิลิปปินส์รุ่นเฟเธอร์เวท (2548 - 2549)
* เคยชิงแชมป์ต่อไปนี้แต่ไม่สำเร็จ
** ชิงแชมป์ IBF แพนแปซิฟิกรุ่นเฟเธอร์เวทเมื่อ 12 ตุลาคม 2547 แพ้น็อค ฟ้าประกอบ รักเกียรติยิม ยก 5 ที่ เพชรบุรี
** ชิงแชมป์ ABCO รุ่นซูเปอร์แบนตัมเวทเมื่อ 1 สิงหาคม 2548 แพ้น็อค แสงหิรัญ กระทิงแดงยิม ยก 4 ที่ กทม.
** ชิงแชมป์ ABCO รุ่นซูเปอร์แบนตัมเวทเมื่อ 16 ธันวาคม 2548 แพ้คะแนน แสงหิรัญ กระทิงแดงยิม ที่ ตรัง
** ชิงแชมป์ ABCO รุ่นเฟเธอร์เวทเมื่อ 13 เมษายน 2550 แพ้คะแนน ชลธาร อ.อุกฤษณ์ ที่ ปทุมธานี
** ชิงแชมป์ PABA รุ่นซูเปอร์แบนตัมเวท เมื่อ 22 สิงหาคม 2550 แพ้น็อค พูนสวัสดิ์ กระทิงแดงยิม ยก 4 ที่ กทม.
** ชิงแชมป์ PABA รุ่นเฟเธอร์เวทเมื่อ10 พฤษภาคม 2551 แพ้คะแนน มูฮัมหมัด เดส อาฟริซาล ที่ อินโดนีเซีย

## อ้างอิง

* สถิติการชก boxrec.com 

หมวดหมู่:นักมวยสากลชาวฟิลิปปินส์รุ่นซูเปอร์แบนตัมเวท
หมวดหมู่:นักมวยสากลชาวฟิลิปปินส์รุ่นเฟเธอร์เวท
หมวดหมู่:บุคคลจากเฮเนรัลซันโตส
มานูเอล เฮซุส เอร์เรรา

**มานูเอล เฮซุส เอร์เรรา** () เป็นนักมวยสากลชาวโดมินิกัน เกิดเมื่อ 26 ธันวาคม พ.ศ. 2507 ที่เมืองลาโรมานา สาธารณรัฐโดมินิกัน สถิติการชก  30 ครั้ง ชนะ 21 (น็อก9) เสมอ 2 แพ้ 7 

## เกียรติประวัติ

* แชมป์ WBC FECARBOX รุ่นไลต์ฟลายเวต
** ชิง 21 สิงหาคม 2536 ชนะคะแนน ฆอร์เฆ ลุยส์ โรมัน ที่สหรัฐ
** ป้องกันแชมป์ครั้งที่1, 23 ตุลาคม 2536 ชนะน็อก ฮูลิโอ เซซาร์ อาเซเบโด ยก 9 ที่สหรัฐ
** ป้องกันแชมป์ครั้งที่2, 5 กุมภาพันธ์ 2537 ชนะน็อก บิกตอร์ เอร์นันเดซ ยก 4 ที่สหรัฐ
** ป้องกันแชมป์ครั้งที่3, 14 พฤษภาคม 2537 ชนะคะแนน เฟร์นันโด มาร์ติเนซ ที่สหรัฐ
** ป้องกันแชมป์ครั้งที่4, 10 มิถุนายน 2538 ชนะคะแนน ฆาบิเอร์ บาร์เกซ ที่สหรัฐ
** ป้องกันแชมป์ครั้งที่5, 12 สิงหาคม 2538 ชนะคะแนน โฮเซ เลาเรอาโน ที่สหรัฐ
** ป้องกันแชมป์ครั้งที่6 และชิงแชมป์  WBA Fedelatin รุ่นไลต์ฟลายเวต 28 ตุลาคม 2538 ชนะคะแนน การ์โลส อัลเบร์โต โรดริเกซ ที่สหรัฐ
** ป้องกันแชมป์ WBA Fedelatin ครั้งที่1, 23 มีนาคม 2539 ชนะคะแนน โฮเซ เกบารา ที่สหรัฐ
* เคยชิงแชมป์ต่อไปนี้แต่ไม่สำเร็จ
** ชิงแชมป์ NABF รุ่นฟลายเวตเมื่อ 9 กันยายน 2537 แพ้น็อก แดนนี โรเมโร ยก 12 ที่สหรัฐ
** ชิงแชมป์โลกรุ่นมินิมัมเวต WBA เมื่อ 5 พฤศจิกายน 2537 แพ้คะแนน ชนะ ป.เปาอินทร์ ที่หาดใหญ่
** ชิงแชมป์โลกรุ่นไลต์ฟลายเวต WBC เมื่อ 15 ธันวาคม 2539 แพ้คะแนน สมาน ส.จาตุรงค์ ที่เชียงราย
** ชิงแชมป์โลกรุ่นจูเนียร์ฟลายเวต IBF เมื่อ 30 สิงหาคม 2540 เสมอกับ อานิซ โรกา ที่อินโดนีเซีย
** ชิงแชมป์โลกรุ่นจูเนียร์ฟลายเวต IBF เมื่อ 13 ธันวาคม 2540 แพ้น็อก เมาริซิโอ ปัสตรานา ยก 3 ที่สหรัฐ
** ชิงแชมป์ WBC Continental Americas รุ่นฟลายเวตเมื่อ 19 ธันวาคม 2541 แพ้คะแนน อาเลฆันโดร เฟลิกซ์ มอนติเอล ที่สหรัฐ

## อ้างอิง

* สถิติการชก boxrec.com  

หมวดหมู่:นักมวยสากลชาวโดมินิกัน
ฮูลิโอ โกโรเนล

**ฮูลิโอ โกโรเนล** (Julio Coronel) นักมวยสากลชาวโคลอมเบีย เกิดเมื่อ 26 สิงหาคม พ.ศ. 2510 ที่เมืองโปโลนูเอโบ จังหวัดอัตลันติโก ประเทศโคลอมเบีย สถิติการชก 49 ครั้ง ชนะ 21 (น็อค 16) เสมอ 1 แพ้ 26

## เกียรติประวัติ

* แชมป์โคลอมเบียรุ่นไลท์ฟลายเวท (2535)
* เคยชิงแชมป์ต่อไปนี้แต่ไม่สำเร็จ
** ชิงแชมป์ WBA Fedelatin รุ่นไลท์ฟลายเวทเมื่อ 23 มิถุนายน 2533 แพ้น็อค ฮวน อันโตนีโอ ทอร์เรส ยก 12 ที่ ปานามา
** ชิงแชมป์โลกรุ่นจูเนียร์ฟลายเวท IBF เมื่อ 13 กันยายน 2539 แพ้น็อค ไมเคิล คาร์บาฮาล ยก 8 ที่ สหรัฐ
** ชิงแชมป์โลกรุ่นไลท์ฟลายเวท WBC เมื่อ 13 เมษายน 2540 แพ้น็อค สมาน ส.จาตุรงค์ ยก 7 ที่ ชัยภูมิ
** ชิงแชมป์ WBC Continental Americas รุ่นฟลายเวทเมื่อ 18 กรกฎาคม 2541 แพ้คะแนน อเลยานโดร เฟลิกซ์ มอนเทียล ที่ สหรัฐ
** ชิงแชมป์ WBA Fedecentro รุ่นซูเปอร์ฟลายเวทเมื่อ 4 ธันวาคม 2542 แพ้คะแนน เกาเตม็อก โกเมซ ที่ สหรัฐ
** ชิงแชมป์โลกรุ่นแบนตัมเวท WBC เมื่อ 1 พฤษภาคม 2545 แพ้คะแนน วีรพล นครหลวงโปรโมชั่น

## อ้างอิง

* สถิติการชก boxrec.com  

หมวดหมู่:นักมวยสากลชาวโคลอมเบีย
หมวดหมู่:แชมป์มวยสากลประเทศโคลอมเบีย
หมวดหมู่:บุคคลจากจังหวัดอัตลันติโก
แอนดี้ ทานาบาส

**แอนดี้ ทานาบาส** () หรือ อันเดร อาโบส ตานาบาส (Andre Abos Tabanas) นักมวยสากลชาวฟิลิปปินส์ เกิดเมื่อ 30 พฤศจิกายน พ.ศ. 2512 สถิติการชก 47 ครั้ง ชนะ 40 (น็อค 24) เสมอ 2 แพ้ 5  
## ประวัติ
ทานาบาสขึ้นชกมวยสากลครั้งแรกเมื่อ 29 เมษายน พ.ศ. 2532 ชนะน็อค เซอร์จิโอ อัลโกบาร์ ยก 2 จากนั้นขึ้นชกชนะรวด รวมทั้งชนะคะแนน อีริค ชาเวซ และโจ คอนสแตนติโนด้วย จากนั้น ทานาบาสเดินทางมาชิงแชมปืโลกรุ่นมินิฟลายเวท IBF ในไทยเมื่อ 21 ตุลาคม พ.ศ. 2534 ซึ่งทานาบาสเป็นฝ่ายแพ้คะแนนฟ้าลั่น ลูกมิ่งขวัญไป จากนั้น ทานาบาสยังขึ้นชกชนะอย่างต่อเนื่อง และได้ไปชกมวยที่ญี่ปุ่นใช้ชื่อว่า ตานาบาส โอตสุกะ ซึ่งชกชนะที่ญี่ปุ่นถึง 6 ครั้ง แพ้ 1 ในที่สุด ทานาบาสได้ชิงแชมป์โลกอีกครั้งเมื่อ 1 เมษายน พ.ศ. 2538 โดยขึ้นชิงแชมป์โลกรุ่นสตรอเวท WBC ในฐานะรองแชมป์โลกอันดับ 3 สภามวยโลก ปรากฏว่าเป็นฝ่ายแพ้ทีเคโอ​ริการ์โด โลเปซในยกที่ 12

หลังจากนั้น ทานาบาสยังคงขึ้นชกชนะอย่างต่อเนื่อง รวมทั้งชนะน็อคนิกโก้ โธมัส ยก 2 ที่ ญี่ปุ่น ชนะคะแนนโดยเทคนิคแมนนี่ เมลชอร์ ชนะคะแนนเจอรี่ ปาฮายาไฮ ต่อมา ใน พ.ศ. 2542 ทานาบทสเดินทางไปชกที่สหรัฐ จนได้ครองแชมป์ WBO เอเชียรุ่นไลท์ฟลายเวท ชนะน็อค อากุส เรย์ ยก 6 ที่ สหรัฐ เมื่อ 25 พฤษภาคม พ.ศ. 2543 จากนั้น ทานาบาสได้ขึ้นชิงแชมป์โลกรุ่นไลท์ฟลายเวท WBO ที่ว่างถึงสองครั้งแต่ไม่สำเร็จ โดยชิงครั้งแรกเมื่อ 3 กุมภาพันธ์ พ.ศ. 2544 เสมอกับ ฟ้าลั่น ศักดิ์กรีรินทร์ และได้ชิงอีกครั้งเมื่อ 14 เมษายน พ.ศ. 2544 แพ้น็อค เนลสัน เดียบปา ยก 11 จากนั้น ทานาบาสได้แขวนนวมไป

## เกียรติประวัติ

* แชมป์ WBO เอเชียรุ่นไลท์ฟลายเวท
** ชิง 25 พฤษภาคม 2543 ชนะน็อค อากุส เรย์ ยก 6 ที่ ฮาวาย
* เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นมินิฟลายเวท IBF เมื่อ 21 ตุลาคม 2534 แพ้คะแนน ฟ้าลั่น ลูกมิ่งขวัญ ที่ เวทีราชดำเนิน
** ชิงแชมป์โลกรุ่นสตรอเวท WBC เมื่อ 1 เมษายน 2538 แพ้น็อค ริการ์โด โลเปซ ยก 12 ที่ สหรัฐ
** ชิงแชมป์โลกรุ่นจูเนียร์ฟลายเวท WBO เมื่อ 3 กุมภาพันธ์ 2544 เสมอกับ ฟ้าลั่น ศักดิ์กรีรินทร์ ที่ สหรัฐ
** ชิงแชมป์โลกรุ่นจูเนียร์ฟลายเวท WBO เมื่อ 14 เมษายน 2544 แพ้น็อค เนลสัน เดียปปา ยก 11 ที่ สหรัฐ

## อ้างอิง

* สถิติการชก boxrec.com  

  
หมวดหมู่:นักมวยสากลชาวฟิลิปปินส์รุ่นมินิมัมเวท
หมวดหมู่:นักมวยสากลชาวฟิลิปปินส์รุ่นไลท์ฟลายเวท
หมวดหมู่:แชมป์ WBO เอเชีย
หมวดหมู่:บุคคลจากเซบู (เมือง)
จังหวัดกว๋างบิ่ญ

**กว๋างบิ่ญ** () เป็นจังหวัดที่ตั้งอยู่ภาคกลางตอนบนของประเทศเวียดนามในอดีต เป็นจังหวัดที่มีแผ่นดินแคบที่สุดของเวียดนาม และเป็นจังหวัดที่เดินทางจากไทยไปใกล้ที่สุด คือระยะทาง 145 กิโลเมตรจากจังหวัดนครพนม

เมื่อวันที่ 12 มิถุนายน ค.ศ. 2025 จังหวัดกว๋างบิ่ญได้ถูกรวมเข้าเป็นส่วนหนึ่งของจังหวัดกว๋างจิ

## ภูมิศาสตร์
ทิศตะวันตกติดกับชายแดนประเทศลาว ทิศตะวันออกเป็นทะเล มีชายหาดที่มีชื่อเสียงคือ หาดด๊าหญัย () และหาดเหญิตเหละ ()

## รูปภาพอื่น

ไฟล์:Phongnhakebang2.jpg|ปากถ้ำฟ็องญา
ไฟล์:Da Nhay Beach.jpg|หาดด๊าหญัย
ไฟล์:Nhat Le Beach.jpg|หาดเหญิตเหละ


## ดูเพิ่ม
* ถ้ำเซินด่อง
* ถ้ำเทียนเดื่อง
* อุทยานแห่งชาติฟ็องญา-แก๋บ่าง

## อ้างอิง

## แหล่งข้อมูลอื่น

* Quảng Bình Today
* Quang Binh NEWS Tin Tuc Quảng Bình
* Official website of the Quảng Bình province People's Committee
* Quảng Bình News

หมวดหมู่:จังหวัดกว๋างบิ่ญ
กว๋างบิ่ญ
วิกิพีเดียภาษาซองคา

thumb|right|โลโก้ของวิกิพีเดียภาษาซองคา

**วิกิพีเดียภาษาซองคา** เป็นวิกิพีเดียที่จัดทำในฉบับภาษาซองคา ปัจจุบันวิกิพีเดียภาษาซองคามีบทความ 192 บทความ (20 มิถุนายน พ.ศ. 2559)

## โลโก้

## แหล่งข้อมูลอื่น
* วิกิพีเดียภาษาซองคา

ซองคา
ส่วนปลายของกระดูกอัลนา

**ส่วนปลายของกระดูกอัลนา** เป็นส่วนของกระดูกอัลนาที่มีลักษณะเล็ก ซึ่งมีปุ่มนูน 2 อัน อันแรกอยู่ทางด้านข้างมีขนาดใหญ่กว่า รูปร่างกลม เป็นข้อต่อกับกระดูกอื่น เรียกว่า ปุ่มหัวกระดูกอัลนา (head of the ulna) อีกอันหนึ่งอยู่ทางด้านใกล้กลาง ไม่เป็นพื้นผิวข้อต่อ เรียกว่าสไตลอยด์ โพรเซส (styloid process)

* **[[ปุ่มหัวกระดูกอัลนา]]** (head of ulna) เป็นพื้นผิวข้อต่อ ส่วนหนึ่งมีลักษณะกลม ชี้ลงล่าง ต่อกับพื้นผิวด้านบนของแผ่นรองข้อต่อรูปสามเหลี่ยม (triangular articular disk) ซึ่งแบ่งระหว่างปุ่มหัวกระดูกและข้อมือ ในขณะที่อีกส่วนจะชี้ไปทางด้านข้าง มีลักษณะแคบ นูน จะต่อกับรอยเว้าอัลนา (ulnar notch) บนกระดูกเรเดียส เพื่อประกอบเป็นข้อต่อเรดิโออัลนาส่วนปลาย (Distal radioulnar joint)
* **[[สไตลอยด์ โพรเซสของกระดูกอัลนา]]** (Styloid process) เป็นส่วนยื่นเล็กๆ ที่ยื่นออกมาทางด้านหลังและด้านใกล้กลางของกระดูก ส่วนยื่นนี้จะชี้ลงล่างต่ำกว่าหัวกระดูกอัลนาเล็กน้อย มีลักษณะกลม ซึ่งเป็นจุดเกาะของเอ็นอัลนาคอลแลทเทอรัล (Ulnar collateral ligament) ซึ่งเป็นเอ็นส่วนหนึ่งของข้อมือ

ปุ่มหัวกระดูกอัลนาแยกออกจากสไตลอยด์ โพรเซสโดยรอยเว้าซึ่งเป็นจุดเกาะของยอดของแผ่นรองข้อต่อรูปสามเหลี่ยม (triangular articular disk) และทางด้านหลังโดยร่องตื้นๆ สำหรับเอ็นกล้ามเนื้อเอกซ์เทนเซอร์ คาร์ไพ อัลนาริส (extensor carpi ulnaris) 

## ภาพอื่นๆ

ไฟล์:Gray213.png|มุมมองด้านหน้าของกระดูกปลายแขนข้างซ้าย
ไฟล์:Gray214.png|มุมมองด้านหลังของกระดูกปลายแขนข้างซ้าย 
ไฟล์:Gray334.png|เอ็นข้อมือ มุมมองจากทางด้านหน้า
ไฟล์:Gray335.png|เอ็นข้อมือ มุมมองจากทางด้านหลัง


หมวดหมู่:กระดูกของรยางค์บน
หวาง ตู้หลู

**หวาง ตู้หลู** (, 2452-2520) เป็นนักเขียนนิยายกำลังภายในคนจีน เขียนออกมา 30 เรื่องได้

นิยายเรื่อง เสือหมอบมังกรซุ่ม ที่เขาเขียน ถูกทำออกมาเป็นภาพยนตร์ เรื่อง พยัคฆ์ระห่ำ มังกรผยองโลก
ซึ่งประสบความสำเร็จมากในสหรัฐอเมริกา ได้รับรางวัลออสการ์ 4 รางวัล ในปี พ.ศ. 2543

หหวางตู้หลู่
วิกิพีเดียภาษาเขมร

thumb|right|โลโก้วิกิพีเดียภาษาเขมร

**วิกิพีเดียภาษาเขมร** () เป็นสารานุกรมวิกิพีเดียที่จัดทำในฉบับภาษาเขมร ปัจจุบันมีบทความประมาณ 4,459 บทความ (1 เมษายน 2558)

## โลโก้

## แหล่งข้อมูลอื่น
* วิกิพีเดียภาษาเขมร

เขมร
วิกิพีเดียภาษาลาว

thumb|right|โลโก้ของวิกิพีเดียภาษาลาว

**วิกิพีเดียภาษาลาว**เป็นสารานุกรมวิกิพีเดียที่จัดทำขึ้นในภาษาลาว เริ่มสร้างเมื่อวันที่ 20 กรกฎาคม พ.ศ. 2546 ปัจจุบันมีบทความมากกว่า 3,581 บทความ (28 ธันวาคม พ.ศ. 2563)

## แหล่งข้อมูลอื่น
* วิกิพีเดียภาษาลาว

ล
ธงชาติเซเชลส์

**[[ธงชาติ]][[เซเชลส์]]** เป็นธงรูปสี่เหลี่ยมผืนผ้า กว้าง 1 ส่วน ยาว 2 ส่วน พื้นธงแบ่งเป็นรัศมี 5 เส้นจากมุมธงล่างด้านคันธงไปยังด้านปลายธง เรียงเป็นสีน้ำเงิน สีเหลือง สีแดง สีขาว และสีเขียว เป็นลำดับตามเข็มนาฬิกา เริ่มใช้อย่างเป็นทางการเมื่อวันที่ 18 มิถุนายน พ.ศ. 2539 

ความหมายของสัญลักษณ์ต่างๆ ในธงนั้น สีน้ำเงินหมายถึงท้องฟ้าและมหาสมุทรที่โอบล้อมหมู่เกาะเซเชลล์  สีเหลืองหมายถึงดวงอาทิตย์อันเป็นที่มาของแสงสว่างและชีวิต  สีแดงคือสีของประชาชน และความเด็ดเดี่ยวในการทำงานเพื่อชาติในอนาคตด้วยความรักและสามัคคี  สีขาวได้แก่ความยุติธรรมทางสังคมและความปรองดองในชาติ  สีเขียวหมายถึงผืนแผ่นดินและธรรมชาติ  ลักษณะของแถบสีต่างๆ ที่เป็นเส้นเฉียง แสดงความหมายถึงพลวัตของประเทศเกิดใหม่ที่จะก้าวไปสู่อนาคต

เดิมธงชาติเซเชลส์แบบแรกที่ประกาศใช้เมื่อได้รับเอกราชจากสหราชอาณาจักรในวันที่ 29 มิถุนายน  พ.ศ. 2519 มีลักษณะเป็นธงสี่เหลี่ยมผืนผ้า ภายในแบ่งเป็น 4 ส่วนด้วยกากบาทสีขาว ช่องบนและช่องล่างที่ถูกแบ่งนั้นเป็นพื้นสีน้ำเงิน ส่วนช่องซ้ายและช่องขวาเป็นพื้นสีส้ม  ต่อมาในเดือนมิถุนายน พ.ศ. 2520 เมื่อมีประธานาธิบดีเจมส์ แมนแชม ถูกโค่นอำนาจโดยฟรองซ์-อัลแบรต์ เรเน ผู้นำพรรคการเมืองฝ่ายตรงข้าม ธงชาติจึงถูกเปลี่ยนเป็นธงสี่เหลี่ยมผืนผ้า ตอนบนเป็นสีส้ม ตอนล่างสีเขียว ทั้งสองสีถูกแบ่งด้วยแนวเส้นคดสีขาว ซึ่งเป็นธงของพรรคเซเชลล์ พีเพิล ยูไนเต็ด และได้ใช้สืบมาจนถึงปี พ.ศ. 2539 จึงได้เปลี่ยนมาเป็นธงแบบปัจจุบัน


ไฟล์:Flag_of_the_Seychelles_(1976).svg|มิ.ย. 2519 - มิ.ย. 2520
ไฟล์:Flag of Seychelles (1977-1996).svg|พ.ศ. 2520 - 2539


## แหล่งข้อมูลอื่น
* 
* ประวัติธงชาติเซเชลส์ 

ซเชลส์
หมวดหมู่:สัญลักษณ์ของประเทศเซเชลส์
เบอร์นาร์ด เฮอร์มานน์

**เบอร์นาร์ด เฮอร์มานน์** *(Bernard Herrmann)* (29 มิถุนายน ค.ศ. 1911 - 24 ธันวาคม ค.ศ. 1975) เป็นนักประพันธ์ดนตรีประกอบภาพยนตร์ที่มีชื่อเสียง  โดยเฉพาะดนตรีประกอบภาพยนตร์ของอัลเฟร็ด ฮิตช์ค็อกหลายเรื่อง เช่น เรื่อง *[[Psycho]]* (ไซโค - ปี 1960) *[[พิศวาสหลอน|Vertigo]]* (พิศวาสหลอน - ปี 1958) *[[North by Northwest]]* (ปี 1959) *[[The Man Who Knew Too Much]]* (ปี 1956)   นอกจากนี้ยังเป็นผู้ประพันธ์ดนตรีประกอบภาพยนตร์เรื่อง *[[Citizen Kane]]* (1941), *[[Anna and the King of Siam]]* (1946), *[[Cape Fear]]* (1962)  รวมทั้งภาพยนตร์ของ ฟรองซัว ทรุฟโฟต์ *[[Fahrenheit 451]]* (1966)  และ มาร์ติน สกอร์เซซี *[[Taxi Driver]]* (1976)  และดนตรีประกอบละครวิทยุ *[[The War of the Worlds]]* ฉบับของ ออร์สัน เวลส์ ในปี ค.ศ. 1938

เบอร์นาร์ด เฮอร์มานน์ ได้รับรางวัลออสการ์จากภาพยนตร์เรื่อง *The Devil and Daniel Webster* ในปี ค.ศ. 1941 และรางวัลบาฟตา จากเรื่อง Taxi Driver ในปี ค.ศ. 1976

## แหล่งข้อมูลอื่น
*The Bernard Herrmann Estate
*The Bernard Herrmann Society
* 
*Bernard Herrmann papers , at the University of California, Santa Barbara Library.
*Bernard Herrmann at Soundtrackguide.net

หมวดหมู่:นักแต่งเพลงชาวอเมริกัน
หมวดหมู่:นักประพันธ์ดนตรีประกอบภาพยนตร์
หมวดหมู่:ชาวอเมริกันเชื้อสายยิว
ธงชาติเซียร์ราลีโอน

**ธงชาติเซียร์ราลีโอน** เริ่มใช้อย่างเป็นทางการเมื่อวันที่ 27 เมษายน พ.ศ. 2504 อันเป็นวันประกาศเอกราชจากสหราชอาณาจักร มีลักษณะตามที่กำหนดในรัฐธรรมนูญไว้ว่า ธงนี้เป็นธงสามสีแบ่งตามแนวนอน ประกอบด้วยแถบสีเขียว สีขาว และสีฟ้า สัดส่วนธงโดยรวมกว้าง 6 ส่วน ยาว 9 ส่วน  

ความหมายของสีต่างๆ ในธงชาติ ประกอบด้วย สีเขียวซึ่งหมายถึงภูเขา เกษตรกรรม และทรัพยากรธรรมชาติ สีฟ้าซึ่งได้แก่ความหวังต่อสันติภาพ และสีขาวอันเป็นสัญลักษณ์ของความยุติธรรมและความสามัคคี

## อ้างอิง

## ดูเพิ่ม
* เพลงชาติเซียร์ราลีโอน

## แหล่งข้อมูลอื่น

* 
* ธงชัยเฉลิมพลประจำกองทัพบกเซียร์ราลีโอน 

ซเยร์ราลีโอน
หมวดหมู่:สัญลักษณ์ของประเทศเซียร์ราลีโอน
ขามนุษย์

**ขาของมนุษย์** () หมายถึง รยางค์ล่าง (lower limb) ของร่างกายมนุษย์ นับตั้งแต่สะโพก (hip) ไปจนถึงข้อเท้า (ankle) ได้แก่ ต้นขา (thigh) , เข่า (knee) , ปลายขา (cnemis)  กระดูกที่ใหญ่ที่สุดในร่างกายมนุษย์คือ กระดูกต้นขา (femur) ก็อยู่ในขาด้วย

ในทางกายวิภาคศาสตร์มนุษย์ **ขา**เป็นส่วนหนึ่งของรยางค์ล่างที่อยู่ระหว่างเข่าและข้อเท้า (ส่วนที่อยู่เหนือขึ้นไปจนถึงสะโพกจะเรียกว่า ต้นขา) ส่วนบริเวณที่เราเรียกกันทั่วไปว่า ขา คือนับตั้งแต่สะโพกตลอดถึงข้อเท้าจะใช้ว่า "รยางค์ล่าง" (lower limb) ซึ่งในบทความนี้จะใช้นิยามของ ขา ตามที่เรียกกันทั่วไป

ส่วนของขาที่นับจากเข่าถึงข้อเท้าเรียกว่า ปลายขา (cnemis หรือ crus)  โดยส่วนหลังเรียกว่า น่อง (calf) และส่วนหน้าเรียกว่า แข้ง (shin)

ในหลายวัฒนธรรม ขาเป็นอุปมาถึงความแข็งแรงหรือการเคลื่อนที่ ขาอาจหมายความถึงส่วนประกอบของสิ่งของที่ทำหน้าที่รองรับ เช่น ขาเก้าอี้ เป็นต้น

## หน้าที่
ขาทำหน้าที่ในการยืน, การเดิน, การกระโดด, การเตะ และหน้าที่อื่นๆ ที่คล้ายคลึงกัน ขานับเป็นส่วนประกอบที่สำคัญของน้ำหนักมนุษย์

## กายวิภาคศาสตร์
thumb|100px|right|กล้ามเนื้อของปลายขาของมนุษย์
### กระดูกของรยางค์ล่าง
* กระดูกต้นขา (femur)
* กระดูกสะบ้า (patella)
* กระดูกแข้ง (tibia)
* กระดูกน่อง (fibula)

### กล้ามเนื้อของรยางค์ล่าง

#### กล้ามเนื้อของปลายขา
* กล้ามเนื้อพอพลิเทียส (Popliteus)

*พื้นที่ด้านหน้าปลายขา* (anterior compartment)
* กล้ามเนื้อทิเบียลิส แอนทีเรียร์ (Tibialis anterior)
* กล้ามเนื้อเอกซ์เทนเซอร์ ดิจิทอรุม ลองกัส (Extensor digitorum longus)
* กล้ามเนื้อเอกซ์เทนเซอร์ ฮาลูซิส ลองกัส (Extensor hallicus longus)
* กล้ามเนื้อพีโรเนียส เทอร์เชียส (Fibularis tertius)

*พื้นที่ด้านหลังปลายขา* (posterior compartment)
* กล้ามเนื้อแกสตรอคนีเมียส (Gastrocnemius)
* กล้ามเนื้อแพลนทาริส (Plantaris)
* กล้ามเนื้อโซเลียส (Soleus)
(กล้ามเนื้อทั้งหมดนี้มีจุดเกาะปลายที่กระดูกส้นเท้า (calcaneus) โดยเอ็นร้อยหวาย (Achilles' tendon))

*พื้นที่ด้านหลังปลายขาชั้นลึก* (deep posterior compartment)
* กล้ามเนื้อทิเบียลิส โพสทีเรียร์ (Tibialis posterior)
* กล้ามเนื้อเฟลกเซอร์ ดิจิทอรุม ลองกัส (Flexor digitorum longus)
* กล้ามเนื้อเฟลกเซอร์ ฮาลูซิส ลองกัส (Flexor hallicus longus)

*พื้นที่ด้านข้างปลายขา* (lateral compartment)
* กล้ามเนื้อพีโรเนียส ลองกัส (Fibularis longus)
* กล้ามเนื้อพีโรเนียส เบรวิส (Fibularis brevis)

### หลอดเลือดของขา
#### หลอดเลือดแดง
* หลอดเลือดแดงต้นขา (Femoral artery)
* หลอดเลือดแดงต้นขาชั้นลึก (Profunda femoris)
* หลอดเลือดแดงต้นขาชั้นตื้น (Superficial femoral artery)
* หลอดเลือดแดงขาพับ (Popliteal artery)
* หลอดเลือดแดงทิเบียล (Tibial artery)
** หลอดเลือดแดงแอนทีเรียร์ทิเบียล (Anterior tibial artery)
** หลอดเลือดแดงโพสทีเรียร์ทิเบียล (Posterior tibial artery)
* หลอดเลือดแดงพีโรเนียล (Fibular artery)
* หลอดเลือดแดงอาร์คูเอท (Arcuate artery)

#### หลอดเลือดดำ
* หลอดเลือดดำซาฟีนัสเส้นใหญ่ (Greater saphenous vein)
* หลอดเลือดดำซาฟีนัสเส้นเล็ก (Lesser saphenous vein)
* หลอดเลือดดำต้นขา (Femoral vein)
* หลอดเลือดดำขาพับ (Popliteal vein)
* หลอดเลือดดำแอนทีเรียร์ทิเบียล (Anterior tibial vein)
* หลอดเลือดดำโพสทีเรียร์ทิเบียล (Posterior tibial vein)
* หลอดเลือดดำพีโรเนียล (Fibular vein)

## อ้างอิง

## แหล่งข้อมูลอื่น
* Human leg fractures 

หมวดหมู่:การเคลื่อนที่
หมวดหมู่:กายวิภาคศาสตร์ของรยางค์ล่าง
สารบบเว็บ

**สารบบเว็บ** หรือ **เว็บไดเรกทอรี** () หมายถึงสารบบหนึ่งบนเวิลด์ไวด์เว็บ ที่เชื่อมโยงกับเว็บไซต์อื่นและแบ่งแยกหมวดหมู่ไว้สำหรับการเชื่อมโยงเหล่านั้น

สารบบเว็บไม่ใช่เสิร์ชเอนจิน และไม่แสดงรายการเว็บเพจจากคำหลัก (keyword) แทนที่จะเป็นเช่นนั้น สารบบเว็บจะแสดงรายการเว็บไซต์ตามหมวดหมู่และหมวดหมู่ย่อย ซึ่งการจัดหมวดหมู่นี้แบ่งตามประเภทของเว็บไซต์ทั้งเว็บ มากกว่าการแบ่งทีละหน้าหรือการแบ่งโดยกลุ่มของคำหลัก เว็บไซต์ต่างๆ มักจำกัดให้จัดอยู่ในหมวดหมู่เพียงไม่กี่หมวดหมู่เท่านั้น สารบบเว็บมักอนุญาตให้เจ้าของเว็บไซต์สามารถเพิ่มรายชื่อเว็บไซต์ได้โดยตรง และมีผู้แก้ไขกลั่นกรองข้อมูลเพิ่มเติมอีกชั้นหนึ่ง

*สารบบอาร์เอสเอส* (RSS directory) มีลักษณะคล้ายกับสารบบเว็บ แต่เป็นการรวบรวมแหล่งข้อมูลป้อนเข้าสำหรับอาร์เอสเอส แทนที่จะป็นการเชื่อมโยงไปยังเว็บไซต์

## ขอบเขตของรายการ
สารบบเว็บ หรือ "เว็บไดเร็คทอรี่" ส่วนมากมีขอบเขตที่ไม่เฉพาะเจาะจง และแสดงรายการเว็บไซต์ข้ามหมวดหมู่ ภูมิภาค และภาษาอย่างกว้างขวาง แต่ก็มีสารบบเว็บจำนวนมากที่สงวนไว้สำหรับภูมิภาคจำกัด ภาษาเดียว หรือส่วนของผู้ชำนาญเฉพาะทาง เป็นต้น ประเภทหนึ่งในจำนวนนี้ที่มีอยู่จริงเช่น สารบบการเลือกซื้อ (shopping directory) จะรวบรวมเว็บไซต์เฉพาะที่เกี่ยวข้องกับการพาณิชย์อิเล็กทรอนิกส์

สารบบเว็บแห่งหนึ่งซึ่งเป็นที่รู้จักกันดีเช่น Open Directory Project (ODP) ซึ่งมีความสำคัญเนื่องจากการแบ่งหมวดหมู่ที่สามารถขยายเพิ่มเติมไปได้เรื่อยๆ มีรายการเว็บไซต์จำนวนมาก และเป็นเนื้อหาเสรีที่สามารถนำไปใช้โดยเสิร์ชเอนจินและสารบบเว็บอื่นๆ

อย่างไรก็ตาม ข้อถกเถียงเกี่ยวกับคุณภาพของสารบบและฐานข้อมูลก็ยังคงดำเนินอยู่ ดังเช่นในเสิร์ชเอนจินที่ใช้เนื้อหาของ ODP โดยไม่มีการรวมเข้ากับสิ่งที่เป็นจริง และการทดลองบางอย่างที่ใช้การกระจายข้อมูล (data clustering) มีความพยายามหลายอย่างเรื่อยมาที่จะทำให้การพัฒนาสารบบสามารถทำได้ง่ายขึ้น อาทิการส่งข้อมูลเว็บไซต์ที่เกี่ยวข้องถึงกันโดยอัตโนมัติด้วยสคริปต์หรือโปรแกรม เมื่อไม่นานมานี้ซอฟต์แวร์ทางสังคม (social software) ได้ใช้เทคนิคใหม่โดยการใช้แท็ก (tag) เข้ามาช่วยในการจัดแบ่งหมวดหมู่

สารบบเว็บมีคุณลักษณะของการแสดงรายการที่แตกต่างกันไป ซึ่งมักขึ้นอยู่กับการจ่ายค่าธรรมเนียมเพิ่มเติมเพื่อให้ได้คุณลักษณะใหม่ ตัวอย่างเช่น
* รายการแบบฟรี – คุณลักษณะนี้ไม่ต้องเสียค่าใช้จ่ายใดๆ สำหรับการเรียกดูรายชื่อเว็บไซต์
* รายการแบบจ่าย – อาจเป็นค่าธรรมเนียมจ่ายครั้งเดียวหรือจ่ายเพื่อต่ออายุ สำหรับการเรียกดูรายชื่อเว็บไซต์
* ลิงก์เชื่อมโยงกลับ – เป็นลิงก์ที่กลับมายังสารบบเว็บสำหรับเพิ่มลงในเนื้อหาเว็บไซต์ เพื่อให้เว็บไซต์นั้นมีตัวตนอยู่ในสารบบและสามารถเก็บสถิติได้
* ไม่อนุญาตให้ตามลิงก์ – คุณลักษณะนี้เป็นตัวบ่งบอกเสิร์ชเอนจินว่าไม่ให้วิ่งตามลิงก์ออกไปเว็บไซต์อื่น โดยการใส่คุณสมบัติ `rel="nofollow"` เป็นต้น
* รายการผู้สนับสนุน – ลิงก์ของเว็บไซต์จะอยู่ในตำแหน่งพิเศษในหมวดหมู่ซึ่งจะสังเกตเห็นได้ชัดเจนกว่าตำแหน่งปกติ
* การประมูลตำแหน่ง – การแสดงรายชื่อในตำแหน่งพิเศษจะต้องประมูลเพื่อให้ได้มา
* ลิงก์ในเครือ – สารบบเว็บจะเป็นผู้จ่ายค่าคอมมิชชันให้ผู้ที่สามารถดึงลูกค้าเข้ามาสมัครกับเว็บไซต์ที่ลงทะเบียนไว้

## อ้างอิง
ตัวอย่างเว็บไดเร็กทอรี่แบบเสียค่าใช้จ่าย 

หมวดหมู่:เวิลด์ไวด์เว็บ
106

**106** (**หนึ่งร้อยหก**) เป็น จำนวนธรรมชาติ อยู่ถัดจาก 105 (หนึ่งร้อยห้า) และอยู่ก่อนหน้า 107 (หนึ่งร้อยเจ็ด)

{{กล่องข้อมูล ตัวเลข
| ตัวประกอบ = 2 \cdot 53
| เลขจีน = 一百〇六

## ความหมาย
* 106 เป็นเลขอะตอมของ ซีบอร์เกียม

## ในทางคณิตศาสตร์

หมวดหมู่:จำนวนเต็ม
107

**107** (**หนึ่งร้อยเจ็ด**) เป็น จำนวนธรรมชาติ อยู่ถัดจาก 106 (หนึ่งร้อยหก) และอยู่ก่อนหน้า 108 (หนึ่งร้อยแปด)

{{กล่องข้อมูล ตัวเลข
| ตัวประกอบ = จำนวนเฉพาะ
| เลขจีน = 一百〇七

## ความหมาย
* 107 เป็นเลขอะตอมของ โบห์เรียม
* ซอยที่ 107 ของถนนสุขุมวิท มีอีกชื่อว่า ซอยแบริ่ง
* 107 Met FM

## ในทางคณิตศาสตร์

หมวดหมู่:จำนวนเต็ม
108

**108** (**หนึ่งร้อยแปด**) เป็น จำนวนธรรมชาติ อยู่ถัดจาก 107 (หนึ่งร้อยเจ็ด) และอยู่ก่อนหน้า 109 (หนึ่งร้อยเก้า)

## ความหมาย
* 108 เป็นเลขอะตอมของ ฮัสเซียม

## ในทางคณิตศาสตร์

หมวดหมู่:จำนวนเต็ม
109

**109** (**หนึ่งร้อยเก้า**) เป็น จำนวนธรรมชาติ อยู่ถัดจาก 108 (หนึ่งร้อยแปด) และอยู่ก่อนหน้า 110 (หนึ่งร้อยสิบ)

## ความหมาย
* 109 เป็นเลขอะตอมของ ไมต์เนเรียม
* บ้านเลขที่ 109

หมวดหมู่:จำนวนเต็ม
จูลี แอนดรูส์

**คุณหญิงจูลี่ เอลิซาเบท แอนดรูส์** (อังกฤษ: Dame Julia Elizabeth Andrews, DBE; เกิดวันที่ 1 ตุลาคม ปี ค.ศ. 1935) เธอเป็นหนึ่งในนักแสดงหญิงเพียงไม่กี่คน ที่ถูกจัดอันดับว่าเป็น 1 ใน 10 นักแสดงหญิงที่ยอดเยี่ยมที่สุดของโลกตลอดกาล เธอเป็นนักร้อง นักแสดงชาวอังกฤษ ที่มีชื่อเสียงจากละครบรอดเวย์เรื่อง *[[บุษบาริมทาง (ภาพยนตร์)|My Fair Lady]]* (ชื่อไทย บุษบาริมทาง ปี 1956) และ *[[Camelot]]* (ปี 1960) และภาพยนตร์เพลง เรื่อง *[[แมรี่ ป๊อปปินส์ (ภาพยนตร์)|Mary Poppins]]* (ชื่อไทย แมรี่ ป๊อปปินส์ ปี 1964) และ *[[The Sound of Music]]* (ชื่อไทย มนต์รักเพลงสวรรค์ ปี 1965) จูลี แอนดรูส์ ได้รับรางวัลการแสดงมากมาย ทั้งรางวัลออสการ์ รางวัลเอมมี รางวัลลูกโลกทองคำ รางวัลบาฟตา และอยู่ในวงการบันเทิงมากกว่า 70 ปี

จูลี่ เอลิซาเบท แอนดรูว์ส มีชื่อเดิมว่า จูลี่ เอลิซาเบท เวลส์ เกิดในครอบครัวนักแสดง ที่เซอร์เรย์ ประเทศอังกฤษ เข้าสู่วงการแสดงครั้งแรกเมื่ออายุ 10 ปี ในการแสดงของครอบครัว และเริ่มร้องเพลงโอเปร่าเมื่ออายุ 12 ปี ที่ลอนดอน

เธอเริ่มแสดงบรอดเวย์ ที่นิวยอร์กเป็นครั้งแรก เมื่อวันที่ 30 กันยายน ค.ศ. 1954 ก่อนจะถึงวันเกิดอายุครบ 19 ปี และได้ร่วมการแสดงของบิง ครอสบี ในปีถัดมา ในปี ค.ศ. 1956 เธอได้รับบทนำในละครบรอดเวย์เรื่อง *My Fair Lady* (บุษบาริมทาง) ดัดแปลงจากบทประพันธ์ของ จอร์จ เบอร์นาร์ด ชอว์ คู่กับ เร็กซ์ แฮริสัน รับบทซินเดอเรลลา ในละครโทรทัศน์ความยาว 60 นาที ของร็อดเจอร์ส และแฮมเมอร์สไตน์ แสดงสดทางสถานี ซีบีเอส ในปี ค.ศ. 1957 และละครบรอดเวย์เรื่อง *Camelot* ดัดแปลงจากตำนานเรื่องกษัตริย์อาเธอร์ รับบทราชินีกีเนเวียร์ คู่กับ ริชาร์ด เบอร์ตัน ในปี ค.ศ. 1960

เมื่อมีการนำ My Fair Lady มาสร้างภาพยนตร์ในปี ค.ศ. 1963 ปรากฏว่า วอร์เนอร์ บริษัทผู้สร้างตัดสินใจไม่ให้แอนดรูว์ส รับบทนำ เพราะคิดว่าเธอไม่มีชื่อเสียงเพียงพอ และเลือกให้ ออดรีย์ เฮปเบิร์น เป็นผู้แสดง โดยให้นักร้องอาชีพเป็นผู้ขับร้องเพลงแทน จูลี แอนดรูส์ หันไปแสดงภาพยนตร์เรื่อง *[[แมรี่ ป๊อปปินส์ (ภาพยนตร์)|Mary Poppins]]* (แมรี่ ป๊อปปินส์) สร้างโดยดิสนีย์ เป็นภาพยนตร์เรื่องแรกแทน ปรากฏว่าภาพยนตร์ประสบความสำเร็จเป็นอย่างสูง จูลี แอนดรูส์ ได้รับรางวัลนักแสดงนำหญิงยอดเยี่ยม ทั้งรางวัลออสการ์ และรางวัลลูกโลกทองคำ ในปีนั้น

ในปีต่อมา เธอได้รับบทนำในภาพยนตร์เรื่อง *[[The Sound of Music]]* ซึ่งเป็นภาพยนตร์เพลงที่ประสบความสำเร็จสูงสุด ขับร้องเพลงของริชาร์ด ร็อดเจอร์ส และออสการ์ แฮมเมอร์สไตน์ที่ 2 เธอได้รับการเสนอเข้าชิงรางวัลออสการ์ และได้รับรางวัลลูกโลกทองคำ

ในปี ค.ศ. 1997 จูลี แอนดรูส์ ต้องงดการแสดงชั่วคราว เพื่อผ่าตัดเนื้องอกที่กล่องเสียง หลังการผ่าตัด เธอยังคงรับงานแสดงภาพยนตร์ รับบทใน *[[The Princess Diaries]]* และภาพยนตร์ภาคต่อ *[[The Princess Diaries 2 : The Royal Engagement]]* และพากย์เสียงในภาพยนตร์ เชร็ค ภาค 2 และ 3

## อ้างอิง
* Dame Julie: The sound of music บีบีซี
* ประวัติ Julie Andrews 

## แหล่งข้อมูลอื่น
* 
* 

หมวดหมู่:นักแสดงอังกฤษ
หมวดหมู่:นักร้องอังกฤษ
หมวดหมู่:นักแสดงนำหญิงยอดเยี่ยม รางวัลออสการ์
หมวดหมู่:ผู้ที่ได้รับรางวัลแกรมมี
หมวดหมู่:บุคคลจากวอลตัน-ออน-เทมส์
หมวดหมู่:ผู้ได้รับเครื่องราชอิสริยาภรณ์ดีบีอี‎
หมวดหมู่:ผู้ที่ได้รับรางวัลแกรมมี สาขาศิลปินผู้ประสบความสำเร็จตลอดช่วงชีวิต
ธงชาติเกิร์นซีย์

[thumb|250px|[ไฟล์:FIAV_110000.svg|23px ธงชาติเกิร์นซีย์ สัดส่วนธง 2:3]]
[thumb|250px|[ไฟล์:FIAV_000100.svg|23px ธงเรือพลเรือนเกิร์นซีย์ สัดส่วนธง 1:2]]
**[[ธงชาติ]][[เกิร์นซีย์]]** ในปัจจุบันเป็นธงพื้นสีขาวมีกางเขนแห่งเซนต์จอร์จสีแดง กลางรูปนั้นมีกางเขนสีทองขนาดเล็กซ้อนทับอีกชั้นหนึ่ง เริ่มใช้มาตั้งแต่ปี พ.ศ. 2528 เนื่องจากว่าก่อนหน้านี้อังกฤษกับเกิร์นซีย์ใช้ธงเซนต์จอร์จเป็นสัญลักษณ์ของเหมือนกัน ทำให้เกิดความสับสนในยามที่แสดงธงในพิธีการแข่งขันกีฬาต่างๆ ธงนี้ออกแบบโดยคณะกรรมาธิการตรวจสอบเรื่องธงชาติเกิร์นซีย์ ซึ่งมีเซอร์เกรแฮม ดอเรย์ เป็นประธาน และได้ชักขึ้นครั้งแรกเมื่อวันที่ 15 กุมภาพันธ์ พ.ศ. 2528 โดยรูปกางเขนสีทองที่เพิ่มลงในธงนั้นหมายถึงพระเจ้าวิลเลียมที่ 1 แห่งอังกฤษ, ดยุคแห่งนอร์ม็องดี ซึ่งกล่าวกันว่าพระองค์ได้ใช้ธงรูปกางเขนทองซึ่งได้รับประทานมาจากสมเด็จพระสันตะปาปาอเล็กซานเดอร์ที่ 2 ในการรบที่เฮสติ้งส์ (Battle of Hastings)  สำหรับธงเรือพลเรือนนั้น ใช้ธงเรือแบบสหราชอาณาจักรพื้นแดงมีกางเขนสีทองดังกล่าวเป็นสัญลักษณ์

## อ้างอิง

## แหล่งข้อมูลอื่น
* 

หมวดหมู่:ธงประจำดินแดนอาณานิคมของสหราชอาณาจักร
หมวดหมู่:เกิร์นซีย์
หมวดหมู่:ธงชาติประเทศในทวีปยุโรป
ดัฟฟี (นักร้อง)

**ไอมี แอน ดัฟฟี** () เกิดเมื่อวันที่ 23 มิถุนายน ค.ศ. 1984 เป็นที่รู้จักในนามดัฟฟี เป็นนักร้อง นักแต่งเพลงชาวเวลช์

ดัฟฟีเริ่ม เขียนเพลงด้วยตัวเองตั้งแต่อายุเพียง 10 ปี เธอมีเพลงซิงเกิลอันดับ 1 ในสหราชอาณาจักรคือเพลง ‘Mercy’ ขึ้นอันดับหนึ่ง อยู่ 4 สัปดาห์ อัลบั้มแรกของเธอ Rockferry ได้ร่วมงานกับเบอร์นาด บัตเลอร์ (มือกีต้าร์วงซูเอด) และเดวิด แม็กอัลมอนต์อีกด้วย

## อ้างอิง

หมวดหมู่:นักร้องเวลส์
หมวดหมู่:ผู้ที่ได้รับรางวัลแกรมมี
หมวดหมู่:บุคคลจากแบงกอร์ (เวลส์)
ร็อก ฮัดสัน

**ร็อก ฮัดสัน** (; 17 พฤศจิกายน ค.ศ. 1925 – 2 ตุลาคม ค.ศ. 1985) เป็นนักแสดงชาวอเมริกัน มีผลงานแสดงภาพยนตร์ และโทรทัศน์ ระหว่างช่วงทศวรรษ 1950 - 1960 มีผลงานแสดงภาพยนตร์ประมาณ 70 เรื่อง ตลอดช่วงอายุการแสดงประมาณ 40 ปี

ร็อก ฮัดสัน มีชื่อจริงว่า รอย แฮโรลด์ เชอร์เรอร์ จูเนียร์ หลังจบไฮสกูล เขาเข้าร่วมรบในสงครามโลกครั้งที่สอง ที่ฟิลิปปินส์ เป็นช่างซ่อมเครื่องบินในกองทัพเรือสหรัฐ หลังสงคราม สมัครเข้าเรียนการแสดงในมหาวิทยาลัย แต่เรียนไม่จบ และเริ่มอาชีพการแสดงในปี ค.ศ. 1948 โดยเริ่มรับบทเล็กๆ ในภาพยนตร์ โดยใช้ชื่อว่า **ร็อก ฮัดสัน** ซึ่ง เฮนรี วิลสัน ตัวแทนผู้ชักนำเข้าสู่วงการ เป็นผู้ตั้งชื่อให้ มาจากชื่อ "Rock of Gibraltar" ที่ยิบรอลตาร์ และ "แม่น้ำฮัดสัน" ที่ไหลผ่านรัฐนิวยอร์กและนิวเจอร์ซีย์

ร็อก ฮัดสัน เริ่มมีชื่อเสียงจากภาพยนตร์ปี ค.ศ. 1954 เรื่อง *Magnificent Obsession* คู่กับ เจน ไวย์แมน และมีชื่อเสียงสูงสุดขณะแสดงภาพยนตร์เรื่อง *[[Giant]]* ในปี 1956 คู่กับ เอลิซาเบท เทย์เลอร์ และเจมส์ ดีน โดยทั้ง ฮัดสัน และ ดีน ต่างได้รับการเสนอชื่อเข้าชิงรางวัลออสการ์ สาขานักแสดงนำชาย ในปีนั้น

ในระยะหลัง ร็อก ฮัดสัน หันมาแสดงภาพยนตร์โทรทัศน์ หลายเรื่องแสดงคู่กับนักร้อง ดอริส เดย์ ซึ่งกลายเป็นเพื่อนที่ดีต่อกัน ร็อก ฮัดสัน ยังได้ร่วมแสดงภาพยนตร์ซีรีส์ *[[Dynasty]]* ซึ่งมีชื่อเสียงระหว่างปี ค.ศ. 1981-1985

ชีวิตส่วนตัว ร็อก ฮัดสัน สมรสกับ ฟิลิส เกตส์ เลขานุการของเอเยนต์ส่วนตัว โดยรสนิยมทางเพศส่วนตัวเป็นชายรักร่วมเพศ ในบั้นปลายชีวิต เขาป่วยด้วยโรคมะเร็งปอด และติดเชื้อเอชไอวี ซึ่งอ้างว่าติดมาจากการถ่ายเลือด เนื่องจากในขณะนั้นยังไม่มีการตรวจไวรัสเอชไอวี ในโลหิตที่ได้มาจากการบริจาค

ร็อก ฮัดสัน เสียชีวิตเมื่อวันที่ 2 ตุลาคม ค.ศ. 1985 ในวัย 59 ปี นับเป็นบุคคลที่มีชื่อเสียงคนแรก ที่เสียชีวิตด้วยโรคเอดส์ 

## เกร็ด
ภาพยนตร์เรื่อง *[[The Undefeated]]* (1969) ฮัดสันแสดงนำคู่กับ จอห์น เวย์น มีชื่อไทยว่า "สองสิงห์ตะลุยศึก" เข้าฉายที่โรงภาพยนตร์สกาล่า สยามสแควร์ เมื่อวันที่ 31 ธันวาค พ.ศ. 2512 เป็นภาพยนตร์เรื่องแรกที่เข้าฉายที่โรงภาพยนตร์นี้ 

## อ้างอิง

## แหล่งข้อมูลอื่น
*
*Robert Hofler: The man who invented Rock Hudson - The pretty boys & dirty deals of Henry Wilson 
*The Official Web Site of Rock Hudson

หมวดหมู่:นักแสดงอเมริกันที่มีความหลากหลายทางเพศ
หมวดหมู่:บุคคลที่เสียชีวิตด้วยโรคเอดส์
หมวดหมู่:ชาวอเมริกันเชื้อสายอังกฤษ
หมวดหมู่:ชาวอเมริกันเชื้อสายเยอรมัน
หมวดหมู่:ชาวอเมริกันเชื้อสายไอริช‎
หมวดหมู่:ชายรักร่วมเพศชาวอเมริกัน
หมวดหมู่:บุคคลจากรัฐอิลลินอย
หมวดหมู่:เสียชีวิตจากมะเร็งปอด
เดอะฮูซิเออร์ส

**เดอะฮูซิเออร์ส**  () เป็นวงอินดี้ร็อกจากประเทศอังกฤษ ประกอบด้วยสมาชิกคือ Irwin Sparkes (ร้องนำ กีตาร์), Martin Skarendahl (เบส) และ Alfonso Sharland (กลอง)

สมาชิกในวงมาจากเอ็กซิเตอร์, เรดิง จากอังกฤษ และ สต็อกโฮล์ม จากประเทศสวีเดน อัลฟองโซ (มือกลอง) และ เออร์วิน (นักร้องนำ) เจอกันเมื่อตอนที่เรียนหนังสือในอเมริกา และได้แรงเชียร์จากอาจารย์วิชาเคมีให้พวกเขาตั้งวงดนตรี ซึ่งตอนนั้นทั้งคู่เป็นนักฟุตบอลนักเรียนทุนของมหาวิทยาลัยแห่งอินเดียนาโปลิส และหลังจากที่รวบรวมผลงานที่แต่งไว้มากพอที่จะรวมเป็นอัลบั้มได้ ทั้งคู่ก็เดินทางกับมาลอนดอน และได้พบกับมาร์ติน (มือเบส) อดีตนักดับเพลิงที่หันมาเอาดีในการเป็นซาวน์ดเอนจิเนียร์ ทั้งสามคนได้เซ็นสัญญากับ RCA

แนวเพลงของพวกเขาได้รับอิทธิพลมาจาก เดอะเคียวร์ (The Cure), เจฟฟ์ บั๊กลีย์ (Jeff Buckley), The Flaming Lips และ XTC

พวกเขามีซิงเกิลแรก "Worried About Ray" สามารถขึ้นถึงอันดับ 5 ใน UK Singles Chart เมื่อเดือนกรกฎาคมปี 2007 ซิงเกิลที่ 2 "Goodbye Mr A" อยู่ในอันดับ 4 เมื่อเดือนตุลาคม จากนั้นก็วางขายอัลบั้ม The Trick To Life เมื่อวันที่ 22 ตุลาคม และขึ้นสูงถึงอันดับ 1 ใน  UK Albums Chart อัลบั้มชุดนี้โปรดิวซ์โดย Toby Grafty-Smith อดีตสมาชิกวงจามิโรไคว (Jamirouquai) 

## แหล่งข้อมูลอื่น
* http://www.thehoosiers.co.uk 

หมวดหมู่:กลุ่มดนตรีจากลอนดอน
หมวดหมู่:กลุ่มดนตรีอินดี้ร็อกสัญชาติอังกฤษ
หมวดหมู่:กลุ่มดนตรีที่ก่อตั้งในปี พ.ศ. 2546
ระบบตรวจสอบลายพิมพ์นิ้วมืออัตโนมัติ

**ระบบตรวจสอบลายพิมพ์นิ้วมืออัตโนมัติ** *(Automated Fingerprint Identification System)* หรือ *AFIS* เป็นการนำเอาเทคโนโลยีทางด้านคอมพิวเตอร์มาใช้งานร่วมกับหลักวิชาการทางด้านการตรวจสอบลายพิมพ์นิ้วมือบุคคล เพื่อใช้ในการตรวจสอบประวัติข้อมูลของผู้กระทำความผิด ร่วมกับการตรวจสอบข้อมูลจากระบบฐานข้อมูลทะเบียนประวัติอาชญากรของสำนักงานนิติวิทยาศาสตร์ตำรวจ

## ความสำคัญ
ลายพิมพ์นิ้วมือของมนุษย์ ถือเป็นเอกลักษณ์เฉพาะของแต่ละบุคคลที่ไม่สามารถปลอมแปลงหรือสร้างทดแทนขึ้นได้ มนุษย์ทุกคนภายในโลกไม่สามารถมีลายพิมพ์นิ้วมือที่ซ้ำกันได้ แม้จะเป็นพ่อแม่หรือญาติพี่น้อง รวมทั้งฝาแฝดที่เกิดจากไข่ใบเดียวกัน ก็ไม่สามารถมีลายพิมพ์นิ้วมือที่เหมือนกันได้

หมวดหมู่:นิติวิทยาศาสตร์
หมวดหมู่:เทคโนโลยีสารสนเทศ สำนักงานนิติวิทยาศาสตร์ตำรวจ
รถไฟฟ้าปารีส สาย 1

**รถไฟฟ้าปารีส สาย 1** () เป็นรถไฟฟ้าสายแรกของกรุงปารีส ประเทศฝรั่งเศส เปิดให้บริการครั้งแรกในปี พ.ศ. 2443 ซึ่งปัจจุบันเชื่อมต่อสถานีลา ดฟ็องส์เข้ากับสถานีชาโตเดอแว็งแซน โดยมีความยาวทั้งสิ้น  สาย 1 เป็นสายที่เชื่อมต่อระหว่างตะวันตกกับตะวันออก โดยตัดผ่านจุดสำคัญของกรุงปารีส ถ้าไม่รวมรถไฟฟ้าแอร์เออแอร์แล้ว สาย 1 เป็นสายรถไฟฟ้าที่มีผู้ใช้มากที่สุดถึง 165,921,408 คนในปี พ.ศ. 2547 และ 561,000 คนต่อวันโดยเฉลี่ย 

## ข้อมูลทางเทคนิค

* ความยาวเส้นทาง: 16.5 กิโลเมตร
* จำนวนสถานี: 25 สถานี
* ระบบไฟฟ้า: รางที่สาม
* ผู้ดำเนินการ: การรถไฟปารีส (RATP)

## ดูเพิ่ม

* รถไฟฟ้าปารีส
* การรถไฟปารีส
* ระบบขนส่งมวลชนในปารีส

## อ้างอิง

## แหล่งข้อมูลอื่น
* เว็บไซต์อย่างเป็นทางการของ RATP  
** RATP english speaking website 
** Interactive Map of the RER (from RATP's website) 
** Interactive Map of the Paris métro (from RATP's website) 
* Metro-Pole website, dedicated to Paris public transports (unofficial)  

หมวดหมู่:รถไฟฟ้าปารีสสาย 1
หมวดหมู่:เส้นทางรถไฟที่เปิดทำการในปี พ.ศ. 2443
กระดูกแข้ง

**กระดูกแข้ง** หรือ **กระดูกทิเบีย** () เป็นหนึ่งในสองกระดูกของขาท่อนล่างใต้เข่า มีขนาดใหญ่กว่ากระดูกน่อง พบในสัตว์มีกระดูกสันหลัง

## ในมนุษย์
ในมนุษย์ กระดูกแข้งจะพบอยู่ด้านใกล้กลางและด้านหน้ามากกว่ากระดูกน่อง (fibula) เป็นกระดูกที่ใหญ่ที่สุดเป็นอันดับสองในร่างกายมนุษย์รองจากกระดูกต้นขา (femur) กระดูกแข้งเกิดข้อต่อด้านบนกับกระดูกต้นขาและกระดูกสะบ้า (patella) ด้านข้างกับกระดูกน่อง และด้านล่างกับกระดูกทาลัส (talus)

### ความแตกต่างระหว่างเพศ
ในเพศชาย กระดูกแข้งจะวางตัวในแนวดิ่งขนานกับกระดูกแข้งอีกข้าง แต่ในเพศหญิง กระดูกจะวางตัวในแนวเฉียงเล็กน้อยไปทางด้านล่างและด้านข้างเพื่อชดเชยกับความเอียงของกระดูกต้นขา

### โครงสร้าง
โครงสร้างของกระดูกแข้งเป็นรูปคล้ายปริซึม ส่วนบนกว้างเกิดข้อต่อเข่า ส่วนล่าง 1/3 (below third) คอดลง และกว้างขึ้นอีกครั้งแต่ไม่กว้างเท่าส่วนด้านบน

กระดูกแข้งเชื่อมติดกับกระดูกน่องโดยเอ็นเยื่อระหว่างกระดูกของขา (interosseous membrane) เกิดเป็นข้อต่อชนิดแผ่นเยื่อคั่น (syndesmoses)

### หลอดเลือดที่เลี้ยง
กระดูกแข้งได้รับเลือดแดงมาจาก 2 แหล่ง
# หลอดเลือดแดงสารอาหาร (nutrient artery) เป็นแหล่งหลัก
# หลอดเลือดเยื่อหุ้มกระดูก (periosteal vessels) ซึ่งมาจากหลอดเลือดแดงแอนทีเรียร์ทิเบียล (anterior tibial artery)

## ภาพอื่นๆ

 Image:Illu lower extremity.jpg|รยางค์ล่าง
 Image:Knee diagram.png|แผนภาพแสดงข้อเข่า
 Image:Gray258.png|พื้นผิวด้านหน้าของกระดูกขาขวา
 Image:Gray259.png|พื้นผิวด้านหลังของกระดูกขาขวา
 Image:Gray346.png|มุมมองด้านหลังของข้อเข่าข้างขวา
 Image:Gray347.png|มุมมองด้านหน้าของข้อเข่าข้างขวา แสดงกระดูกและเอ็นภายใน
 Image:Gray348.png|มุมมองด้านหลังของข้อเข่าข้างซ้าย แสดงกระดูกและเอ็นภายใน
 Image:Gray350.png|ภาพตัดแบ่งครึ่งซ้ายขวา ของข้อเข่าข้างขวา
 Image:Gray351.png|มุมมองด้านข้างของแคปซูลข้อต่อของข้อเข่าข้างขวา
 Image:Gray352.png|มุมมองด้านหลังของแคปซูลข้อต่อของข้อเข่าข้างขวา
 Image:Gray356.png|มุมมองด้านข้างของข้อต่อทาโลครูราข้างซ้าย
 Image:Gray357.png|ภาพตัดแบ่งหน้าหลังผ่านข้อต่อทาโลครูราและทาโลแคลคาเนียลข้างขวา
 Image:Gray360.png|ภาพตัดแนวเฉียงของข้อต่อระหว่างกระดูกข้อเท้า และข้อต่อระหว่างข้อเท้าและฝ่าเท้าข้างซ้าย แสดงช่องไขข้อ
 Image:Gray440_color.png|ภาพตัดขวางผ่านตรงกลางของขา


## อ้างอิง

## แหล่งข้อมูลอื่น
* Tibial fractures 

หมวดหมู่:กระดูกของรยางค์ล่าง
หมวดหมู่:กระดูกยาว
Buffalo buffalo Buffalo buffalo buffalo buffalo Buffalo buffalo

[right|thumb|320px|แผนผังต้นไม้ของรูปประโยค<br/>
PN = [วิสามานยนาม
N = สามานยนาม
V = กริยา
NP = นามวลี
RC = คุณานุประโยค
VP = กริยาวลี
S = ประโยค
]]

**Buffalo buffalo Buffalo buffalo buffalo buffalo Buffalo buffalo** เป็นประโยคในภาษาอังกฤษที่ประกอบด้วยคำพ้องความหมายคือคำว่า *buffalo* ซึ่งมีความหมายได้ 3 แบบ ได้แก่
* **c.** เมืองบัฟฟาโล เมืองในรัฐนิวยอร์ก สหรัฐอเมริกา
* **a.** ควาย
* **v.** ขู่, ทำให้กลัว

โดยประโยคดังกล่าวเรียงอยู่ในรูปแบบ
: Buffaloc buffaloa Buffaloc buffaloa buffalov buffalov Buffaloc buffaloa

ซึ่งมีความหมายว่า "ควายในเมืองบัฟฟาโล ซึ่งถูกควายในเมืองเดียวกันทำให้กลัว ไปขู่ควายตัวอื่นซึ่งอยู่ในเมืองบัฟฟาโลเช่นเดียวกัน"

## อ้างอิง
* "Buffaloing buffalo" at Language Log, 20 มกราคม พ.ศ. 2548
* The Emory Wheel, Andrew Swerlick What a Herd of Confused Bison from Upstate New York Can Teach Us About Our Difficulties With the English Language 

## แหล่งข้อมูลอื่น
* "Buffaloing buffalo" at Language Log, 20 January 2005
* Easdown, David. Teaching mathematics: the gulf between semantics (meaning) and syntax (form)
* The Emory Wheel, Andrew Swerlick What a Herd of Confused Bison from Upstate New York Can Teach Us About Our Difficulties With the English Language 

หมวดหมู่:การเล่นคำ
หมวดหมู่:ไวยากรณ์
หมวดหมู่:วลีภาษาอังกฤษ
กระดูกน่อง

**กระดูกน่อง** หรือ **กระดูกฟิบูลา** เป็นกระดูกที่อยู่ด้านข้างของกระดูกแข้ง (tibia) ซึ่งกระดูกสองชิ้นนี้มีข้อต่อกันทางด้านบนและด้านล่าง กระดูกนี้มีขนาดเล็กกว่ากระดูกแข้ง เมื่อเทียบสัดส่วนกับความยาวจะพบว่ากระดูกน่องเป็นกระดูกที่ผอมที่สุดในบรรดากระดูกยาวทั้งหมด ส่วนต้นกระดูกมีขนาดเล็ก วางตัวอยู่ด้านหลังของหัวกระดูกแข้งใต้ต่อระดับข้อเข่า และไม่ได้เป็นกระดูกองค์ประกอบของข้อเข่า ส่วนปลายของกระดูกนี้เอียงยื่นไปทางด้านหน้าเล็กน้อย ปลายล่างของกระดูกนี้ยื่นลงต่ำกว่าปลายกระดูกแข้ง สร้างเป็นส่วนด้านข้างของข้อเท้า

## องค์ประกอบ
กระดูกน่องประกอบด้วยส่วนต่างๆ ดังนี้
* ส่วนหัวของกระดูกน่อง (Head of fibula)
* ส่วนกลางของกระดูกน่อง (Body of fibula)
* ตาตุ่มนอก (Lateral malleolus)
* เอ็นเยื่อระหว่างกระดูกเชื่อมระหว่างกระดูกน่องและกระดูกแข้ง เกิดเป็นข้อต่อชนิดแผ่นเยื่อคั่น (syndesmoses)

## หลอดเลือดที่เลี้ยง
หลอดเลือดที่เลี้ยงกระดูกน่องมีความสำคัญในการวางแผนผ่าตัดขนถ่ายเนื้อเยื่ออิสระ (free tissue transfer) เนื่องจากกระดูกนี้มักจะใช้ในการศัลยกรรมตกแต่งกระดูกขากรรไกรล่าง (mandible) ส่วนกลางของกระดูกน่องถูกเลี้ยงโดยหลอดเลือดสารอาหารขนาดใหญ่จากหลอดเลือดแดงพีโรเนียล (peroneal artery) และยังได้รับสารอาหารที่กำซาบจากเยื่อหุ้มกระดูก (periosteum) ซึ่งรับสารอาหารมาจากแขนงเล็กๆ จำนวนมากของหลอดเลือดแดงพีโรเนียล ส่วนหัวของกระดูกและเอพิไฟซิส (epiphysis) ได้รับเลือดมาจากแขนงของหลอดเลือดแดงแอนทีเรียร์ทิเบียล (anterior tibial artery) การนำกระดูกมาใช้ในการศัลยกรรมจะใช้บริเวณตรงกลาง 1/3 และเก็บส่วนปลายกระดูกเอาไว้ (ส่วนต้น 4 ซม. และส่วนปลาย 6 ซม.)

## การกลายเป็นกระดูก
กระดูกน่องนี้เกิดกระบวนการสร้างกระดูก (ossified) จากศูนย์เริ่มสร้างกระดูก 3 บริเวณ บริเวณแรกอยู่ที่ส่วนตัวหรือส่วนกลางของกระดูกน่อง อีกสองบริเวณอยู่ที่ปลายหัวกระดูกทั้งสอง การสร้างกระดูกเริ่มขึ้นที่ตัวกระดูกประมาณเมื่อทารกในครรภ์มีอายุประมาณ 8 สัปดาห์ แล้วจึงขยายไปยังปลายกระดูก เมื่อคลอดส่วนปลายกระดูกจะยังเป็นกระดูกอ่อน

การสร้างกระดูกที่ปลายล่างเริ่มขึ้นเมื่ออายุ 2 ปี และที่ปลายส่วนต้นประมาณอายุ 4 ปี เอพิไฟซิสส่วนล่างซึ่งเป็นบริเวณที่เกิดการกลายเป็นกระดูกเป็นบริเวณแรกนั้นจะเชื่อมกับบริเวณตัวกระดูกเมื่ออายุประมาณ 12 ปี และเอพิไฟซิสส่วนบนจะเชื่อมเมื่ออายุ 25 ปี

## ภาพอื่นๆ

 Image:Knee diagram.png|แผนภาพแสดงข้อเข่า
 Image:Fibula.JPG|กระดูกน่อง
 Image:Gray258.png|พื้นผิวด้านหน้าของกระดูกขาขวา
 Image:Gray259.png|พื้นผิวด้านหลังของกระดูกขาขวา
 Image:Gray346.png|มุมมองด้านหลังของข้อเข่าข้างขวา
 Image:Gray347.png|มุมมองด้านหน้าของข้อเข่าข้างขวา แสดงกระดูกและเอ็นภายใน
 Image:Gray348.png|มุมมองด้านหลังของข้อเข่าข้างซ้าย แสดงกระดูกและเอ็นภายใน
 Image:Gray351.png|มุมมองด้านข้างของแคปซูลข้อต่อของข้อเข่าข้างขวา
 Image:Gray352.png|มุมมองด้านหลังของแคปซูลข้อต่อของข้อเข่าข้างขวา
 Image:Gray356.png|มุมมองด้านข้างของข้อต่อทาโลครูราข้างซ้าย
 Image:Gray357.png|ภาพตัดแบ่งหน้าหลังผ่านข้อต่อทาโลครูราและทาโลแคลคาเนียลข้างขวา
 Image:Gray360.png|ภาพตัดแนวเฉียงของข้อต่อระหว่างกระดูกข้อเท้า และข้อต่อระหว่างข้อเท้าและฝ่าเท้าข้างซ้าย แสดงช่องไขข้อ
 Image:Gray440_color.png|ภาพตัดขวางผ่านตรงกลางของขา


## แหล่งข้อมูลอื่น
* 

หมวดหมู่:กระดูกของรยางค์ล่าง
หมวดหมู่:กระดูกยาว
พระเจ้าริชาร์ดที่ 2 แห่งอังกฤษ

**สมเด็จพระเจ้าริชาร์ดที่ 2 แห่งอังกฤษ** () (6 มกราคม ค.ศ. 1367 – 14 กุมภาพันธ์ ค.ศ. 1400) เป็นพระเจ้าแผ่นดินราชวงศ์แพลนทาเจเน็ทของราชอาณาจักรอังกฤษ 

พระเจ้าริชาร์ดที่ 2 ประสูติเมื่อวันที่ 6 มกราคม ค.ศ. 1367 ที่บอโดซ์ในประเทศฝรั่งเศส เป็นพระราชโอรสของเจ้าชายเอ็ดเวิร์ด เจ้าชายแห่งเวลส์ หรือเจ้าชายดำ และ โจนแห่งเคนต์ เจ้าหญิงแห่งเวลส์ ทรงเสกสมรสกับแอนน์แห่งโบฮีเมีย สมเด็จพระราชินีแห่งอังกฤษและต่อมา อิสซาเบลลาแห่งวาลัวร์ส สมเด็จพระราชินีแห่งอังกฤษ และทรงราชย์ระหว่างวันที่ 22 มิถุนายน ค.ศ. 1377 จนกระทั่งถูกปลดจากราชบัลลังก์เมื่อวันที่ 29 กันยายน ค.ศ. 1399 พระเจ้าริชาร์ดที่ 2 สิ้นพระชนม์เมื่อวันที่ 29 กันยายน ค.ศ. 1400 ที่ปราสาทพอนติแฟรคท์, ยอร์คเชอร์ตะวันตก, อังกฤษ (ไม่แน่ชัดว่าทรงถูกลอบปลงพระชนม์หรือไม่)

บทบาทในการปกครองของพระองค์เป็นผลให้เกิด การกบฏชาวนา (Peasants' Revolt) ในปี ค.ศ. 1381 และในการใช้อำนาจการปกครองอย่างไม่เหมาะสม ทั้งสองสาเหตุนี้ทำให้ทรงถูกปลดจากราชบัลลังก์ และเป็นต้นเหตุของสงครามดอกกุหลาบ

## อ้างอิง

## ดูเพิ่ม
* ราชอาณาจักรอังกฤษ
* สงครามดอกกุหลาบ

## แหล่งข้อมูลอื่น

*Richard II's Treasure from the Institute of Historical Research and Royal Holloway, University of London.
*Richard II's Irish chancery rolls listed by year, translated, published online by CIRCLE.
* The Peasants' Revolt, BBC Radio 4 discussion with Miri Rubin, Caroline Barron & Alastair Dunn (*In Our Time*, 16 November 2006)

หมวดหมู่:บุคคลที่เกิดในปี พ.ศ. 1910
หมวดหมู่:บุคคลที่เสียชีวิตในปี พ.ศ. 1943
หมวดหมู่:ชาวอังกฤษเชื้อสายฝรั่งเศส
หมวดหมู่:พระมหากษัตริย์อังกฤษ
หมวดหมู่:ราชวงศ์แพลนแทเจอนิต
หมวดหมู่:พระมหากษัตริย์ผู้ทรงสละราชสมบัติ
หมวดหมู่:คริสต์ศาสนิกชนนิกายโรมันคาทอลิกชาวอังกฤษ
หมวดหมู่:ดยุกแห่งคอร์นวอลล์
หมวดหมู่:เจ้าชายแห่งเวลส์
หมวดหมู่:พระมหากษัตริย์ที่ถูกปลงพระชนม์
หมวดหมู่:บุคคลจากบอร์โด
หมวดหมู่:พระมหากษัตริย์ที่ขึ้นครองราชย์ขณะทรงพระเยาว์
หมวดหมู่:ไนต์ออฟเดอะการ์เตอร์
หมู่บ้านน้ำวิ่ง

**หมู่บ้านน้ำวิ่ง** หรือ **บ้านน้ำวิ่ง** เป็นชื่อหมู่บ้านแห่งหนึ่งซึ้งตั้งอยู่ใน ตำบลทุ่งนางาม อำเภอลานสัก จังหวัดอุทัยธานี มีเขตติดต่อกับหลายหมู่บ้าน เช่น หมู่บ้านป่ากล้วยป่าเลา  หมู่บ้านห้วยโศก (ห้วยเจริญ) เป็นต้น หมู่บ้านน้ำวิ่งปัจจุบันมีนายฉลวย ทองศรี (กำนันตำบลทุ่งนางาม) เป็นผู้ใหญ่บ้าน หมู่บ้านนี้มีสินค้า  *OTOP* เช่น แชมพูสระผมที่ทำจาก มะนาว มะกรูด ขนมจีนน้ำยาแม่สำรี  สมัคร์เขตกิจ  และอื่น ๆ อีกมากมาย ปัจจุบันแม่สำรีได้แปรรูปจากเดิมทำแค่ ขนมจีนเส้นสดอย่างเดียว ก็นำแป้งสดที่ได้รับการนวดจนเหนียวนำมาปิ้ง หรือที่เรียกว่า แป้งจี่ ในภาษาพื้นบ้าน ภาคกลาง ในการดำรงชีวิตวิถีแห่งชาวบ้าน ขนมจีนแม่สำรีถือว่า เป็นสิ่งที่ขาดไม่ค่อยได้ ในงานพิธีต่าง อาทิ งานบวช งานแต่งงาน เป็นต้น แม่สำรี ให้ข้อคิดจากการทำขนมจีนตั้งแต่ยุคแรก คือหาบเร่ขาย เพื่อเลี้ยงลูก 3 คน จนเติบโต  ดังนี้ "การค้าขาย อย่าอายคน ห้ามท้อแท้ ถ้าขายไม่ได้ แต่สิ่งสำคัญคือ แจกหรือให้เขาไปบ้าง เพื่อวันหน้าเข้าจะมาซื้อเราอีก"

## อ้างอิง

หมวดหมู่:หมู่บ้านในตำบลทุ่งนางาม
หมวดหมู่:หมู่บ้านในจังหวัดอุทัยธานี
กระดูกยาว

[thumb|100px|[กระดูกต้นแขน เป็น**กระดูกยาว**ชนิดหนึ่ง]]
**กระดูกยาว** () เป็นประเภทหนึ่งของกระดูกที่มีความยาวมากกว่าความกว้าง ซึ่งมีการเติบโตแบบปฐมภูมิโดยการยืดออกของไดอะไฟซิส (diaphysis) โดยมีเอพิไฟซิส (epiphysis) อยู่ที่ปลายของกระดูกที่เจริญ ปลายของเอพิไฟซิสถูกคลุมด้วยกระดูกอ่อนชนิดไฮยาลิน คาร์ทิเลจ (hyaline cartilage) (หรือ "articular cartilage") การเจริญเติบโตทางยาวของกระดูกยาวเป็นผลจากการสร้างกระดูกแบบแทนที่กระดูกอ่อน (endochondral ossification) ที่บริเวณแผ่นเอพิไฟเซียล (epiphyseal plate) การยืดยาวออกของกระดูกถูกกระตุ้นโดยการสร้างโกรทฮอร์โมน (growth hormone) ซึ่งหลั่งจากต่อมใต้สมองส่วนหน้า

ตัวอย่างของกระดูกยาว เช่น กระดูกต้นขา กระดูกแข้ง และกระดูกน่องของขา กระดูกต้นแขน กระดูกเรเดียส กระดูกอัลนาของแขน กระดูกฝ่ามือและกระดูกฝ่าเท้า (metatarsal) ของมือและเท้า และกระดูกนิ้วมือและกระดูกนิ้วเท้า กระดูกยาวของขามนุษย์มีความยาวเกือบเป็นครึ่งหนึ่งของความสูงในผู้ใหญ่ นอกจากนั้นโครงสร้างที่เป็นกระดูกที่ประกอบเป็นความสูงก็ได้แก่กระดูกสันหลังและกะโหลกศีรษะ

ด้านนอกของกระดูกประกอบด้วยชั้นของเนื้อเยื่อเกี่ยวพันที่เรียกว่า เยื่อหุ้มกระดูก (periosteum) นอกจากนี้เปลือกนอกของกระดูกยาวเป็นกระดูกเนื้อแน่น หรือกระดูกทึบ (compact bone) ชั้นลึกลงไปเป็นชั้นกระดูกฟ่าม, กระดูกฟองน้ำ, กระดูกพรุน หรือกระดูกโปร่ง (cancellous bone หรือ spongy bone) ซึ่งมีไขกระดูก (bone marrow) ส่วนด้านในของกระดูกยาวเป็นช่องว่างเรียกว่า medullary cavity ซึ่งแกนกลางของโพรงกระดูกประกอบด้วยไขกระดูกเหลือง (yellow marrow) ในผู้ใหญ่ ซึ่งจะพบมากในผู้หญิง

## อ้างอิง

### บรรณานุกรม

* 
* 

กระดูกยาว
อีวาน เคย์

**อีวาน เคย์** () เป็นนักมวยสากลชาวอินโดนีเซีย สถิติการชก 12 ครั้ง ชนะ 6 เสมอ 2 แพ้ 4 

## ประวัติ
การชกครั้งแรกของเคย์ที่บันทึกไว้ใน boxrec.com คือการชกชิงแชมป์ WBO เอเชียแปซิฟิกรุ่นมินิมัมเวทเมื่อ 14 มิถุนายน พ.ศ. 2545 ซึ่งเคย์เป็นฝ่ายแพ้คะแนนโดยเทคนิค นำชัย รัตนชัยยิม จากนั้น เคย์ชกชนะ 3 ครั้งรวด รวมทั้งชกชนะ เบนจี้ โซรอลลาและจูน อาร์ลอสด้วย เคย์ได้ขึ้นชิงแชมป์อินโดนีเซียรุ่นมินิมัมเวทเมื่อ 16 กันยายน พ.ศ. 2546 และเป็นฝ่ายชนะคะแนน ลา ชูกูร์ ได้แชมป์มาครอง จากนั้น เคย์ได้ขึ้นชิงแชมป์ PABAรุ่นมินิมัมเวทเมื่อ 8 ธันวาคม พ.ศ. 2546 แต่ก็เป็นฝ่ายแพ้น็อค พรสวรรค์ ป.ประมุขไปอีก
 
ในช่วง พ.ศ. 2547 – 2548 เคย์ขึ้นชกอีกหลายครั้ง แต่ส่วนใหญ่จะแพ้และเสมอ และยังหยุดชกไปถึง 3 ปี หลังจากที่เสมอกับเฮรี่ อาโมล เมื่อ 26 สิงหาคม พ.ศ. 2548 เคย์กลับมาชกอีกครั้งเมื่อ พ.ศ. 2551 แต่ก็พบกับความพ่ายแพ้ติดต่อกันสามครั้งรวด ได้มาชิงแชมป์ PABA เฉพาะกาลรุ่นแบนตัมเวทที่ประเทศไทยเมื่อ 5 สิงหาคม พ.ศ. 2554 ก็เป็นฝ่ายแพ้น็อค ทับทิมแดง ณ ราชวัตร ยก 3 เคย์ขึ้นชกอีกเพียง 2 ครั้ง หลังจากที่ชกแพ้คะแนน เอน นูร์ยันโต เมื่อ 2 พฤศจิกายน พ.ศ. 2555 ก็ไม่ได้ขึ้นชกอีก

## เกียรติประวัติ

* แชมป์อินโดนีเซียรุ่นมินิมัมเวท (2546)
* เคยชิงแชมป์ต่อไปนี้แต่ไม่สำเร็จ
** ชิงแชมป์ WBO เอเชียแปซิฟิกรุ่นมินิมัมเวทเมื่อ 14 มิถุนายน 2545 แพ้คะแนนโดยเทคนิค นำชัย รัตนชัยยิม ยก 6 ที่ กทม.
** ชิงแชมป์ PABA รุ่นมินิมัมเวทเมื่อ 8 ธันวาคม 2546 แพ้น็อค พรสวรรค์ ป.ประมุข ยก 5 ที่ ฉะเชิงเทรา

## อ้างอิง

* สถิติการชก boxrec.com  

หมวดหมู่:นักมวยสากลชาวอินโดนีเซีย
หมวดหมู่:แชมป์มวยสากลประเทศอินโดนีเซีย
หมวดหมู่:บุคคลจากจาการ์ตา
จูฮารุม ซีลาบัน

**จูฮารุม ซีลาบัน** () นักมวยสากลชาวอินโดนีเซีย สถิติการชก 16 ครั้ง ชนะ 6 (น็อก 1) เสมอ 1 แพ้ 9 
## ประวัติ
ซีลาบันขึ้นชกมวยสากลอาชีพครั้งแรกเมื่อ 9 มกราคม พ.ศ. 2544 ชนะคะแนน แอนโทเนียส โมเซส จากนั้นชกขนะอีก 1 ครั้ง ในการชกครั้งที่สามก็ได้ชิงแชมป์ PABA รุ่นมินิมัมเวท ปรากฏว่าเป็นฝ่ายแพ้น็อก พรสวรรค์ กระทิงแดงยิม ยก 3 ที่สระแก้ว หลังจากนั้น ซีลาบันสามารถคว้าแชมป์อินโดนีเซียรุ่นมินิมัมเวทมาครองได้เมื่อ 28 กันยายน พ.ศ. 2545 ชนะคะแนน รีโน อูกรู แต่พอป้องกันแชมป์ครั้งแรก ก็เป็นฝ่ายแพ้คะแนนมาร์ตี โปลีอี เสียแชมป์ไปในปีเดียวกันนั้น

หลังจากเสียแชมป์อินโดนีเซียไป ซีลาบันเริ่มชกแพ้เป็นส่วนใหญ่ รวมทั้งมาชกนอกรอบในไทย แพ้น็อก แสงเพชร ส.สกุลภัณฑ์ ยก 1 จน 23 พฤษภาคม พ.ศ. 2551 ซีลาบันจึงได้มาชิงแชมป์ PABA รุ่นฟลายเวทกับรัตนพล ส. วรพินที่กาฬสินธุ์ แต่เป็นฝ่ายแพ้น็อกในยกที่ 2 จากนั้น ซีลาบันขึ้นชกอีกเพียงครั้งเดียวเมื่อ 7 กรกฎาคม พ.ศ. 2551 แพ้น็อก แจ๊ค อามิซา ยก 2 แล้วแขวนนวมไป

## เกียรติประวัติ
* แชมป์อินโดนีเซียรุ่นมินิมัมเวท (พ.ศ. 2545)
* เคยชิงแชมป์ต่อไปนี้แต่ไม่สำเร็จ
** ชิงแชมป์ PABA รุ่นมินิมัมเวทเมื่อ 28 พฤศจิกายน 2544 แพ้น็อก พรสวรรค์ ป.ประมุข ยก 3 ที่ สระแก้ว
** ชิงแชมป์ PABA รุ่นฟลายเวทเมื่อ 23 พฤษภาคม 2551 แพ้น็อก รัตนพล ส.วรพิน ยก 2 ที่

## อ้างอิง

* สถิติการชก boxrec.com  

หมวดหมู่:นักมวยสากลชาวอินโดนีเซีย
หมวดหมู่:แชมป์มวยสากลประเทศอินโดนีเซีย
หมวดหมู่:บุคคลจากจังหวัดชวากลาง
อังเคล อัลเมนา

**อังเคล อัลเมนา** (Angel Almena) หรือ อังเคล อัลเมนา-มาร์เกซ นักมวยสากลชาวปวยร์โตรีโก เกิดเมื่อ 23 เมษายน พ.ศ. 2517 สถิติการชก 19 ครั้ง ชนะ 14 (น็อค 9) แพ้ 5 

## เกียรติประวัติ

* แชมป์โลกรุ่นฟลายเวต WBU
** ชิง 27 มกราคม 2539 ชนะน็อค ยอดชิงชัย ศรทองยิม ยก 11 ที่ ชลบุรี
** เสียแชมป์ 7 มิถุนายน 2539 แพ้คะแนนศรพิชัย พิษณุราชันย์ ที่ เชียงราย
* เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นฟลายเวต IBF เมื่อ 16 กันยายน 2540 แพ้คะแนนมาร์ก จอห์นสัน ที่ สหรัฐ
** ชิงแชมป์ WBO NABO รุ่นจูเนียร์แบนตัมเวต เมื่อ 6 กุมภาพันธ์ 2542 แพ้คะแนน จอร์จ ลาเซียร์วา ที่ สหรัฐ

## อ้างอิง

* สถิติการชก boxrec.com  

หมวดหมู่:นักมวยสากลชาวปวยร์โตรีโก
หมวดหมู่:แชมป์โลก WBU
ธงชาติอัลเดิร์นนีย์

thumb|right|250px|ธงชาติอัลเดิร์นนีย์

**ธงชาติอัลเดิร์นนีย์** มีลักษณะเป็นธงสี่เหลี่ยมผืนผ้า พื้นสีขาว ภายในมีกางเขนสีแดงสมมาตรปลายจดขอบธงทุกด้าน (ธงกางเขนแห่งนักบุญจอร์จ) กลางธงนั้มีรูปสิงโตสีทองถือกิ่งไม้ขนาดเล็กยืนหันหน้าเข้าเสาธงในกรอบวางกลมสีเขียวขอบสีเหลือง ธงนี้ได้มีพระราชโองการจากสมเด็จพระราชินีนาถเอลิซาเบธที่ 2 ให้ใช้ได้เมื่อวันที่ 20 ธันวาคม พ.ศ. 2536

## ดูเพิ่ม
* ธงในสหราชอาณาจักร

## แหล่งข้อมูลอื่น
* 

อัลเดิร์นนีย์
หมวดหมู่:เกิร์นซีย์
ฮิลเบร์โต กอนซาเลซ

**ฮิลเบร์โต กอนซาเลซ** () เป็นนักมวยสากลชาวเวเนซุเอลา เกิดเมื่อ 6 มีนาคม พ.ศ. 2513 สถิติการชก 27 ครั้ง ชนะ 21 (น็อก 20) เสมอ 1 แพ้  5

## เกียรติประวัติ
* แชมป์เวเนซุเอลารุ่นฟลายเวท (2538)
* แชมป์ WBA Fedelatin รุ่นฟลายเวท
** ชิง 23 มีนาคม 2539 ชนะน็อก โฮซูเอ กามาโช ยก 5 ที่สหรัฐ
** ป้องกันแชมป์ครั้งที่ 1, 1 มีนาคม 2540 ชนะน็อก แมนนี่ เมลชอร์ ยก 6 ที่ญี่ปุ่น
** ป้องกันแชมป์ครั้งที่ 2, 5 กรกฎาคม 2540 ชนะคะแนน ฆอร์เฆ ลาซิเอร์บา ที่ญี่ปุ่น
** ป้องกันแชมป์ครั้งที่ 3, 27 กันยายน 2540 ชนะน็อก อากิเลส กุซมัน ยก 6 ที่เวเนซุเอลา
** เสียแชมป์ 3 ตุลาคม 2541 แพ้น็อก เลโอ กาเมซ ยก 8 ที เวเนซุเอลา
* แชมป์ WBA FEDEBOL รุ่นซูเปอร์ฟลายเวท
** ชิง 29 กันยายน 2542 ชนะน็อก ลุยส์ บลังโก ยก 2 ที่เวเนซุเอลา
* แชมป์ PABA รุ่นซูเปอร์ฟลายเวท
** ชิง 6 เมษายน 2547 ชนะน็อก คมฤทธิ์ สามเคแบตเตอรี่ ยก 5 ที่อุตรดิตถ์
** 10 สิงหาคม 2547 ถูกปลด
* เคยชิงแชมป์ต่อไปนี้แต่ไม่สำเร็จ
** ชิงแชมป์โลก WBA รุ่นฟลายเวท เมื่อ 8 เมษายน 2543 แพ้น็อกศรพิชัย พิษณุราชันย์ ยก 5 ที่กาฬสินธุ์
** ชิงแชมป์ WBA Fedelatin รุ่นฟลายเวทเมื่อ 16 ธันวาคม 2543 แพ้น็อก โฮเซ เด เฮซุส โลเปซ ยก 2 ที่เวเนซุเอลา

## อ้างอิง

* สถิติการชก boxrec.com 

หมวดหมู่:นักมวยสากลชาวเวเนซุเอลา
หมวดหมู่:แชมป์ PABA
หมวดหมู่:บุคคลจากรัฐอารากวา
ตาตุ่มใน

**ตาตุ่มใน** () เป็นตำแหน่งส่วนปลายของกระดูกแข้งมีลักษณะยื่นลงด้านล่างเกิดเป็นส่วนยื่นแข็งแรงรูปพีระมิด

## ส่วนประกอบ
* พื้นผิวด้านใกล้กลาง (medial surface) ของส่วนยื่นนี้ มีลักษณะนูนและอยู่ใต้ชั้นผิวหนัง
* พื้นผิวด้านข้าง หรือพื้นผิวข้อต่อ (lateral or articular surface) เรียบและเว้าเล็กน้อย เกิดข้อต่อกับกระดูกทาลัส
* ขอบเขตด้านหน้า (anterior border) ขรุขระ เป็นจุดเกาะของใยด้านหน้าของเอ็นเดลทอยด์ของข้อเท้า
* ขอบเขตด้านหลัง (posterior border) มีลักษณะเป็นร่องกว้าง เรียกว่า ร่องมาลีโอลัส (malleolar sulcus) ซึ่งมีทิศเฉียงลงไปทางด้านใกล้กลาง มักพบมี 2 เส้นคู่ ร่องนี้เป็นทางผ่านของเอ็นกล้ามเนื้อทิเบียลิส แอนทีเรียร์ (Tibialis posterior) และกล้ามเนื้อเฟลกเซอร์ ดิจิทอรุม ลองกัส (Flexor digitorum longus)

ที่ยอดของตาตุ่มในด้านหลังมีลักษณะเป็นร่องขรุขระ เป็นที่เกาะของเอ็นเดลทอยด์ (deltoid ligament)

## ภาพอื่นๆ

ไฟล์:Gray258.png|พื้นผิวด้านหน้าของกระดูกขาขวา


## ดูเพิ่ม
* ตาตุ่มนอก

## แหล่งข้อมูลอื่น
* Diagram at wsc.edu 
* Diagnostic imaging 

หมวดหมู่:กระดูกของรยางค์ล่าง
หมวดหมู่:กายวิภาคศาสตร์ของรยางค์ล่าง